Татяна Бек
Брезичка със къща за птици…

Превод от руски: Светлозар Жеков, 2007

chitanka.info

Брезичка със къща за птици —

скицирам пейзажчето леко…

От вътрешна същност

до външна къде си ти, пряка пътеко?

И стисната в менгеме здраво,

живея с предчувствия странни:

все чакам дълбинните струи

да бликнат в открити фонтани.

Аз зная, че те съществуват —

невидимо, тайно и диво…

През бедната,

плахата почва

те сякаш най-трудно пробиват.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.